دیا شنکر نسیم

پنڈت دیا شنکر نسیمؔ 1811ء میں لکھنؤ میں پیدا ہوئے تھے۔ ان کا تعلق پنڈتوں کے معزز اور تعلیم یافتہ خاندان سے تھا اس لیے ان کو بھی ادبیات سے بے حد دلچسپی تھی۔ ضروری تعلیم حاصل کرنے کے بعد وہ شاہی فوج میں کلرک ہو گئے تھے اور غالباً شعبۂ مالیات کا حساب کتاب رکھتے تھے۔ یہ غازی الدین حیدر اور نصیرالدین حیدر نوابین اودھ کا دور تھا۔ یہ وہ زمانہ تھا جب لکھنؤ اپنی آسودہ حالی اور تعیشات میں مست تھا۔ نسیمؔ نے اپنے ادبی ذوق کی تسکین خواجہ حیدر علی آتشؔ کے آگے زانوئے ادب تہ کر کے حاصل کی۔ آتشؔ کا مرتبہ ان بزرگ اساتذہ میں نمایاں ہے جنھوں نے اردو زبان کی اصلاح، صفائی اور محاورہ بندی کا کام نہایت خوبی سے کیا اور اپنے اپنے اس کام میں شاگردوں کو شریک کرکے اصلاح زبان کے کام کے تسلسل کو جاری رکھا۔ ان کے کم و بیش تمام شاگردوں نے آگے چل کر ایک خاص طرز کلام میں نام حاصل کیا۔ پنڈت دیا شنکر نے بھی حسب رواج شروع میں غزلوں پر طبع آزمائی کی تھی-

 سوانح 
دیا شنکر کی پیدائش 1811ء میں ہوئی۔

 وفات 
دیا شنکر نے 34 سال کی عمر میں 1845ء میں انتقال کیا۔

 مزید دیکھیے 

 حیدرعلی آتش
 اردو زبان

 تصانیف 
ان کی مشہور تصانیف :
 گلزار نسیم
 گل بکاولی

زمرہ:1811ء کی پیدائشیں
زمرہ:1845ء کی وفیات
زمرہ:اردو شعرا
زمرہ:انیسویں صدی کے ہندوستانی شعرا
زمرہ:انیسویں صدی کے شعرا
زمرہ:بھارتی اردو شعرا
زمرہ:بھارتی مصنفین
زمرہ:دیاشنکر نسیم
زمرہ:کشمیری شخصیات
زمرہ:کشمیری مصنفین